Kong Haakon VIIs minnemedalje

Kong Haakon VIIs minnemedalje 1. oktober 1957 er en medalje som ble innstiftet til minne om den avdøde kongen i anledning hans begravelse.Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 22. Kong Haakon VIIs gravferd fant sted 1. oktober 1957.

 Utførelse 
Medaljen er i gull og sølv og bærer på advers Kong Haakons portrett. Kongen er avbildet uten krone etter myntgravør Ivar Throndsens portrett.«H. M. Kong Haakon VII's erindringsmedalje med spenne 1. oktober 1957», Nordisk Numismatisk Unions Medlemsblad, nr. 10, 1960, s. 199. Portrettet er omgitt av omskriften «HAAKON • VII •  NORGES • KONGE •». Revers viser kongens monogram. Medaljongen har en kongekrone på toppen. Den er opphengt i et rødt bånd, som har en sølvspenne med innskriften «1. OKTOBER 1957».Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 237–239.

 Tildeling 
Minnemedaljen ble tildelt personer som hadde oppgaver i forbindelse med kongens gravferd. I gull ble det utdelt 26 medaljer, for det meste til militære. Det ble utdelt 54 sølvmedaljer, 48 av dem til offiserer fra Hæren, Sjøforsvaret og Luftforsvaret, som ledet æresavdelingene ved gravferden.

 Rangering 
Medaljen rangerer som nummer 30 i rekken av offisielle norske utmerkelser.«Norske dekorasjoner», Kongehuset. Lest 8. november 2015.

 Referanser 

Kategori:Norske utmerkelser
Kategori:Det norske monarkiet
Kategori:Utmerkelser etablert i 1957
Kategori:Haakon VII